Iben Michael Schumacher jikteb ittra miftuħa lil missieru Iben Michael Schumacher, Mick, elenka l-lezzjonijiet li tgħallem minn missieru f'ittra miftuħa lilu. F'din l-ittra Mick, li għandu 21 sena, jitkellem rigward missieru, li rebaħ seba' titli mondjali tal-Formula 1 bejn l-1994 u l-2004, fejn naqqax ismu b'ittri tad-deheb fil-kotba tal-istorja waqt li ispira lil bosta. Mick miexi fuq il-passi ta' missieru fl-isport u fl-2019 ngħaqad mal-akkademja tal-Ferrari bħala sewwieq qabel ma qatta' jum ta' prova fiċ-Cirkwit Internazzjonali tal- Bahrain. F'dak li għandu x'jaqsam Michael Schumacher, il-familja tiegħu ddeċidiet li ma tindirizzax pubblikament l-inċident tal-iskiing li kien seħħ lura f'Diċembru 2013 li ratu jinżamm fi stat ta' koma minħabba injury serja f'moħħu. F'ittra emozzjonali mal-isponsor UnderArmor, Mich saħaq fuq il-fatt li għalkemm jifhem li missieru huwa l-idolu ta' miljuni ta' partitarji madwar id-dinja, huwa jibqa' dejjem missieru. Matul is-sena li għaddiet, kienu ċċirkolaw rapporti li stipulaw li Michael kien ittieħed fi sptar f'Parigi, fejn iktar tard ġie rrappurtat li wara xi interventi li kienu sarulu f'moħħu, huwa kien jinsab konxju u f'sensih. Għalkemm Mick segwa x-xewqat tal-familja tiegħu u ma tkellimx fid-dettall rigward il-kundizzjoni ta' missieru huwa semma' b'mod partikolari l-lezzjonijiet tal-ħajja li tgħallem mingħandu fosthom li tibqa' konsistenti f'dak li tagħmel, u li qatt m'għandnek tkun ewforiku jew imdejjaq iżżejjed.